[bookmark: _Hlk221258725][bookmark: _Hlk234842370][image: 10615472_439822552841783_7125268486456574067_n]                                                                   [image: 93515949_3465130690180092_3911055777321713664_n]
Republika e Kosovës                                                                             Komuna e Malishevës

                     Nr- 310.01.09. 2026 Zyra për Informim kk.rks-gov.net/malisheve

[image: ]
MALISHEVA E VESHUR ME ROZË, 1 TETOR 2026

PËRMBAJTJA: 
MALISHEVA E VESHUR ME ROZË………………………………………………………………………………………………..1

NGA TREVISO NË MALISHEVË – NJË TAKIM QË HAP RRUGË TË REJA………………………………………….2
Malisheva formon mekanizmin ndërinstitucional për trajtimin e të miturve me sjellje asociale dhe në konflikt me ligjin……………………………………………………………………………………………………………3
U mbajt mbledhja e katërt e rregullt e Komitetit për Komunitete……………………………………………..4
U përkujtuan 15 maturantët e Malishevës që humbën jetën tragjikisht 22 vjet më pare………….5
Fillojnë përgatitjet e organizimit të zgjedhjeve në Këshillat Lokal në Komunën e Malishevës…….6
Komisioni shqyrton propozimet për plotësim dhe ndryshimin e Statutit të Komunës së Malishevës ……………………………………………………………………………………………………………………………….7
U mbajt mbledhja e katërt e jashtëzakonshme e KPF-së në Malishevë………………………………………8
U mbajt ecja tradicionale në Malishevë në kuadër të shënimit të “Muajit Rozë”……………………….9
Komisioni për Performancën Komunale diskutoi aktivitetet dhe dokumentet  për vitin 2026………………………………………………………………………………………………………………………………………..10
Përkujtohet dëshmori i kombit Ali Murat Paçarizi, në 28-vjetorin e rënies………………………….11
Kryetari Kastrati: Bashkëpunimi ndërinstitucional, kyç në luftimin e dhunës në familje………….12
U mbajt mbledhja  e -VII- (shtatë) e rregullt  e Kuvendit të Komunës së Malishevës pér vitin 2026. ………………………………………………………………………………………………………………………………..13







MALISHEVA E VESHUR ME ROZË
Malishevë, 1 tetor
[image: ]
Sot, në Qendrën Kryesore të Mjekësisë Familjare në Malishevë, u bë hapja zyrtare e fushatës sensibilizuese “Malisheva e Veshur me Rozë”, në kuadër të muajit të ndërgjegjësimit për luftën kundër kancerit të gjirit.
Në këtë aktivitet morën pjesë drejtori i Drejtorisë për Shëndetësi dhe Mirëqenie Sociale Amrush Helshani, zyrtarja për Barazi Gjinore Vera Bytyqi, profesionistë shëndetësorë dhe përfaqësues të organizatave joqeveritare.
Drejtori Amrush Helshani bëri të ditur se, me vendim të kryetarit të Komunës së Malishevës, Ekrem Kastrati, gjatë muajit tetor do të ofrohen pa pagesë shërbimet e mamografisë dhe ultrazërit, si mbështetje konkrete për kujdesin dhe parandalimin e sëmundjeve të gjirit.
Zyrtarja për Barazi Gjinore Vera Bytyqi, falënderoi QKMF-në dhe Drejtorinë e Shëndetësisë për bashkëpunimin e vazhdueshëm në aktivitetet sensibilizuese. Ajo tha se përmes kësaj fushate synohet që mesazhi për kujdesin dhe parandalimin e kancerit të gjirit të arrijë te çdo grua dhe çdo familje në Komunën e Malishevës.
Ndërkaq, doktoresha e Radiologjisë Ganimete Bytyqi, theksoi rëndësinë e kontrolleve të rregullta dhe diagnostikimit të hershëm të kancerit të gjirit.
Informimi, sensibilizimi dhe kontrolli i rregullt shpëtojnë jetë!
Kontrollohu sot – kujdesu për shëndetin tënd!

[image: 🇮🇹]NGA TREVISO NË MALISHEVË – NJË TAKIM QË HAP RRUGË TË REJA
Ka takime që nuk planifikohen gjatë, por që mbeten gjatë në kujtesë.
[image: ]
Gjatë qëndrimit në Kosovë, së bashku me avokaten Ilaria Pempinella dhe kontabilistin Luca Zanoni, patëm kënaqësinë të vizitonim Komunën e Malishevës dhe të takoheshim me kryetarin, z. Ekrem Kastrati.
Një vizitë spontane, por me një pritje jashtëzakonisht të ngrohtë dhe miqësore. [image: 🤝]
Folëm hapur për shumë gjëra që na bashkojnë: zhvillimin, biznesin, investimet dhe mundësitë për bashkëpunim mes Kosovës dhe Italisë.
Gjatë vizitës pamë nga afër ndryshimet që ka pësuar Malisheva ndër vite, veçanërisht në infrastrukturë, rrugë dhe hapësirat publike. Është kënaqësi të shohësh një komunë që zhvillohet dhe ndryshon.
E vlerësoj punën dhe përkushtimin e kryetarit Ekrem Kastrati për komunën dhe për qytetarët e Malishevës.
Por për mua, kjo vizitë nuk ishte vetëm një takim.
Ishte një mundësi për të folur për të ardhmen.
Për mundësinë që të krijojmë ura të reja mes Malishevës dhe Trevisos, mes Kosovës dhe Italisë, dhe që përmes këtyre lidhjeve të sjellim biznese, investime, ide dhe mundësi të reja në Kosovë.
Unë besoj shumë te bashkëpunimi dhe te njerëzit që duan të bëjnë diçka konkrete. [image: 🇽🇰][image: 🇮🇹]
Nga Italia në Kosovë, dhe nga Kosova drejt Italisë, mund të ndërtojmë ura që nuk ndahen nga distanca, por forcohen nga puna, respekti dhe vullneti i përbashkët.
Malisheva dhe Treviso kanë ende shumë për të thënë dhe shumë për të bërë së bashku.
Ky takim ishte vetëm një hap i parë.
Shpresoj që hapat e ardhshëm të jenë edhe më të mëdhenj. [image: 🤝]
Faleminderit kryetarit Ekrem Kastrati për mikpritjen dhe gatishmërinë për bashkëpunim.
[image: 🇽🇰][image: ❤️][image: 🇮🇹]Bashkë mund të krijojmë më shumë mundësi.
RESPEKT









Labinot Morina [image: 🇽🇰][image: 🇮🇹]
⸻
[image: 🇮🇹]DA TREVISO A MALISHEVË – UN INCONTRO CHE APRE NUOVE STRADE
Ci sono incontri che non vengono programmati a lungo, ma che rimangono a lungo nella memoria.
[image: ]
Durante il nostro soggiorno in Kosovo, insieme all’avvocata Ilaria Pempinella e al commercialista Luca Zanoni, abbiamo avuto il piacere di visitare il Comune di Malishevë e di incontrare il sindaco, sig. Ekrem Kastrati.
Una visita spontanea, ma con un’accoglienza davvero calorosa e amichevole. [image: 🤝]
Abbiamo parlato apertamente di molte cose che ci uniscono: sviluppo, imprese, investimenti e possibilità di collaborazione tra Kosovo e Italia.
Durante la visita abbiamo potuto vedere da vicino i cambiamenti che Malishevë ha vissuto negli anni, soprattutto nelle infrastrutture, nelle strade e negli spazi pubblici. È bello vedere un Comune che cresce e si sviluppa.
Apprezzo il lavoro e l’impegno del sindaco Ekrem Kastrati per il Comune e per i cittadini di Malishevë.
Ma per me questa visita non è stata soltanto un incontro.
È stata un’occasione per parlare del futuro.
Della possibilità di creare nuovi ponti tra Malishevë e Treviso, tra Kosovo e Italia, e di trasformare questi rapporti in opportunità concrete per portare imprese, investimenti, idee e nuove possibilità in Kosovo.
Credo molto nella collaborazione e nelle persone che vogliono fare qualcosa di concreto. [image: 🇽🇰][image: 🇮🇹]
Dall’Italia al Kosovo e dal Kosovo verso l’Italia, possiamo costruire ponti che non vengono separati dalla distanza, ma che diventano più forti attraverso il lavoro, il rispetto e la volontà comune.
Malishevë e Treviso hanno ancora molto da condividere e molto da costruire insieme.
Questo incontro è stato soltanto un primo passo.
Spero che i prossimi passi siano ancora più importanti. [image: 🤝]
Grazie al sindaco Ekrem Kastrati per l’accoglienza e per la disponibilità alla collaborazione.
[image: 🇽🇰][image: ❤️][image: 🇮🇹]Insieme possiamo creare più opportunità.

[bookmark: _Hlk242341958]Malisheva formon mekanizmin ndërinstitucional për trajtimin e të miturve me sjellje asociale dhe në konflikt me ligjin

Komuna e Malishevës ka formuar Mekanizmin Ndërinstitucional për Parandalimin e Incidenteve dhe Trajtimin e të Miturve me Sjellje Asociale dhe në Konflikt me Ligjin, i cili sot ka mbajtur mbledhjen e parë.
Ky mekanizëm është formuar me vendim të kryetarit të Komunës së Malishevës, Ekrem Kastrati, ndërsa pjesë e tij janë të gjitha institucionet që merren me trajtimin e kësaj kategorie.
Drejtues i këtij mekanizmi është nënkryetari i Komunës së Malishevës, Vesel Krasniqi, ndërsa koordinatore është u.d. e drejtoreshës së Qendrës për Punë Sociale, Besjanë Mazreku. Pjesë e këtij mekanizmi janë edhe Drejtoritë për Shëndetësi, ajo për Arsim dhe Edukim, Qendra për Punë Sociale dhe Policia e Kosovës.
Qëllimi i këtij mekanizmi është bashkërendimi i punës së institucioneve për parandalimin e incidenteve, identifikimin dhe trajtimin e rasteve, si dhe ofrimin e mbështetjes së nevojshme për të miturit me sjellje asociale apo në konflikt me ligjin.
U mbajt mbledhja e katërt e rregullt e Komitetit për Komunitete
Malishevë, 13 tetor
[image: ]
Komiteti për Komunitete, organ i Kuvendit të Komunës së Malishevës, ka mbajtur sot mbledhjen e katërt të rregullt për këtë vit, nën drejtimin e kryesuesit Fitim Shala.
Temë kryesore e kësaj mbledhjeje ishte njoftimi nga drejtori i Drejtorisë për Shëndetësi dhe Mirëqenie Sociale, Amrush Helshani, lidhur me angazhimet e drejtorisë dhe shërbimet që ofrohen për qytetarët.
Me këtë rast, drejtori Helshani i njoftoi anëtarët e komitetit për shërbimet shëndetësore dhe sociale që ofrohen, duke u ndalur veçanërisht te aktivitetet që zhvillohen gjatë muajit tetor, i njohur si “Muaji Rozë”. Në kuadër të këtyre aktiviteteve, në Qendrën Kryesore të Mjekësisë Familjare (QKMF) ofrohen shërbime të ndryshme radiologjike, me qëllim të parandalimit dhe zbulimit të hershëm të kancerit të gjirit.
Sipas drejtorit Helshani, këto shërbime janë në dispozicion të të gjithë qytetarëve, pa dallim, përfshirë pjesëtarët e komuniteteve dhe kategoritë e tjera të shoqërisë


U përkujtuan 15 maturantët e Malishevës që humbën jetën tragjikisht 22 vjet më pare
Malishevë, 14 tetor

[image: ]
Sot u bënë 22 vjet nga tragjedia e 14 tetorit 2004, kur 15 maturantë të Gjimnazit “Abdyl Frashëri”, sot “Hamdi Berisha”, nga Malisheva, humbën jetën në një aksident tragjik në Fushë Arrëz të Shqipërisë, derisa po ktheheshin nga ekskursioni në shtetin amë.
Në përkujtim të kësaj ngjarjeje, e cila mbetet një nga tragjeditë më të rënda të Kosovës së pasluftës, sot u bënë homazhe dhe nderime në “Lëndinën e Lotëve” në Malishevë, ku prehen trupat e 15 maturantëve.
Krahas familjarëve, në homazhe morën pjesë kryetari i Komunës së Malishevës, Ekrem Kastrati, nënkryetari Vesel Krasniqi, drejtoresha e Drejtorisë për Arsim dhe Edukim, Arbëresha Krasniqi, drejtorë të drejtorive komunale, mësimdhënës, nxënës të Gjimnazit “Hamdi Berisha”, ish-gjimnazistë, ish-maturantë dhe qytetarë të shumtë.
Në fjalën e tij përkujtimore, kryetari i Komunës së Malishevës, Ekrem Kastrati, e cilësoi këtë ditë si një nga më të dhimbshmet për komunën dhe vendin, duke shprehur solidaritetin institucional me familjet e maturantëve që humbën jetën në lulen e rinisë.
“Kjo është dita më e dhimbshme për të gjithë ne, si komunë e si vend. Ne, si institucione, jemi pranë jush, familje, sepse kemi humbur 15 maturantë në lulen e rinisë. Si komunë, do të përkujdesemi gjithmonë që ta kujtojmë këtë ngjarje të dhimbshme për të gjithë ne”, u shpreh Kastrati.
Ai shprehu gjithashtu mirënjohje për institucionet shtetërore të Shqipërisë, veçanërisht për Bashkinë e Fushë Arrëzit dhe spitalin ushtarak, për ndihmën e dhënë për të mbijetuarit, organizimin e procesit të kthimit të trupave të viktimave dhe mbështetjen në ato momente të rënda.
Në aksidentin tragjik të 14 tetorit 2004 humbën jetën maturantët: Berat Suka, Esat Hajrullahu, Elgadaf Zabelaj, Mifail Morina, Rifat Hoxha, Xhevdet Sertolli, Visar Kafexholli, Agron Berisha, Ajet Rrahmanaj, Esat Rexhaj, Labinot Morina, Lulzim Kastrati, Megzon Sadiku, Rruhi Ulluri dhe Xhevdet Sahitaj.
Të 15 maturantët janë varrosur në “Lëndinën e Lotëve” në Malishevë, ndërsa në Fushë Arrëz të Shqipërisë është ngritur një obelisk përkujtimor në vendin e tragjedisë, në nderim të maturantëve. 
Edhe pas 22 vjetësh, kujtimi për 15 të rinjtë mbetet i gjallë në Malishevë, ndërsa kjo tragjedi vazhdon të jetë një plagë e thellë për familjet e tyre dhe për mbarë kombin! 

Fillojnë përgatitjet e organizimit të zgjedhjeve në Këshillat Lokal në Komunën e Malishevës
Malishevë, 19 tetor
[image: ]
Sot u mbajt mbledhja e Komisionit Komunal për organizimin e zgjedhjeve në Këshillat Lokal në territorin e Komunës së Malishevës,  kryesuar nga kryesuesi i Kuvendit të Komunës së Malishevës, Fatmir Ademaj.
Gjatë mbledhjes, anëtarët e Komisionit diskutuan për përgatitjet dhe hapat e nevojshëm për organizimin e këtij procesi zgjedhor.
Pas diskutimeve, u dakordua që për mbledhjen e radhës të përgatitet plani operativ dhe dinamika e organizimit të zgjedhjeve në Këshillat Lokal, me qëllim të koordinimit dhe planifikimit sa më të mirë të të gjitha aktiviteteve.



Komisioni shqyrton propozimet për plotësim dhe ndryshimin e Statutit të Komunës së Malishevës 
Malishevë, 19 tetor
[image: ]
Komisioni për ndryshimin dhe plotësimin e Statutit të Komunës së Malishevës ka filluar punën e tij lidhur me shqyrtimin e propozimeve për plotësimin dhe ndryshimin e dispozitave të Statutit të Komunës së Malishevës. Kjo mbledhje e komisionit është drejtuar nga kryesuesi i Kuvendit të Komunës, Fatmir Ademaj. 
Në këtë mbledhje të komisionit, morën pjesë nënkryetari i Komunës, Vesel Krasniqi, përfaqësues nga Zyra e Kryetarit, përfaqësues të partive politike dhe të shoqërisë civile.
Gjatë punës së Komisionit u paraqitën dhe u shqyrtuan propozimet për ndryshimin dhe plotësimin e neneve të caktuara të Statutit të Komunës së Malishevës. Si akti themelor juridik i komunës, Statuti përcakton organizimin dhe funksionimin e institucioneve komunale, si dhe kompetencat dhe përgjegjësitë e tyre.
Procesi i shqyrtimit dhe plotësim dhe ndryshimit të Statutit ka rëndësi për avancimin e funksionimit institucional, harmonizimin e dispozitave komunale me legjislacionin në fuqi dhe përshtatjen e tyre me nevojat aktuale të qeverisjes dhe të qytetarëve të Komunës së Malishevës.
[bookmark: _Hlk243316563]U mbajt mbledhja e katërt e jashtëzakonshme e KPF-së në Malishevë
Malishevë, 19 tetor
[image: ]
Në Komunën e Malishevës u mbajt mbledhja e katërt e jashtëzakonshme e Komitetit për Politikë dhe Financa (KPF), e drejtuar nga kryesuesi i Kuvendit të Komunës, Fatmir Ademaj.
Gjatë kësaj mbledhjeje u diskutuan procesverbali e mbledhjes së kaluar, raportet nëntëmujore të Drejtorisë për Bujqësi të cilin para anëtarëve e paraqiti, Sylë Dukolli drejtor, dhe të Drejtorisë për Ekonomi, Buxhet dhe Financa, drejtori, Blerim Thaçi, si dhe në këtë takim prezent ishte, drejtori, për Zhvillim Lokal dhe Turizëm, Arbër Kastrati, kurse nga inspektorati, foli Bardhyl Buçaj, më pas u diskutuan edhe  çështje të tjera me rëndësi për funksionimin dhe administrimin komunal.
Në rend dite ishin edhe ndryshimi dhe plotësimi i Rregullores për ngarkesa, gjoba dhe tarifa, Rregullorja për Menaxhimin e Mbeturinave, si dhe propozim-vendimet për shpronësimin e pronave publike në interes publik komunal nga komuna, për investime të  Hidroregjionit Jugor, krahas çështjeve të tjera të parapara për shqyrtim.
Në këtë mbledhje  u shqyrtuan çështjet e përfshira në rendin e ditës dhe  tetë pikat u rekomanduan për mbledhjen e re të KK Malishevës.




U mbajt ecja tradicionale në Malishevë në kuadër të shënimit të “Muajit Rozë”
Malishevë, 20 tetor
[image: ]
Në kuadër të aktiviteteve për shënimin e Muajit Rozë-Ndërgjegjësimi Kundër Kancerit të Gjirit, në Malishevë është organizuar ecja tradicionale, me qëllim të ngritjes së vetëdijes për rëndësinë e parandalimit, zbulimit të hershëm dhe luftimit të kancerit të gjirit.
Në këtë aktivitet morën pjesë kryetari i Komunës së Malishevës, Ekrem Kastrati, Drejtori i DSHMS, Amrush Helshani, zyrtarja për Barazi Gjinore, Vera Bytyçi, drejtori i QKMF-së, Dardan Bytyçi, zyrtarë të Policisë së Kosovës në Malishevë, përfaqësues të organizatave joqeveritare, nxënës dhe mësimdhënës nga shkollat fillore dhe të mesme, si dhe qytetarë të tjerë, të cilët u bashkuan për të përcjellë mesazhin e solidaritetit dhe ndërgjegjësimit për këtë sëmundje.
Ecja tradicionale synon të promovojë rëndësinë e kontrolleve të rregullta shëndetësore dhe të inkurajojë gratë që të kujdesen për shëndetin e tyre, duke kërkuar këshilla mjekësore dhe duke kryer kontrolle me kohë. Përmes këtij aktiviteti, u përcoll mesazhi se informimi, parandalimi dhe zbulimi i hershëm janë hapa të rëndësishëm në luftën kundër kancerit të gjirit.
Aktiviteti u organizua nga Zyra për Barazi Gjinore, në bashkëpunim me Drejtorinë për Shëndetësi dhe Mirëqenie Sociale dhe Qendrën Kryesore të Mjekësisë Familjare (QKMF) në Malishevë.
“Muaji Rozë” shërben si një thirrje për gjithë shoqërinë që të tregojë më shumë kujdes, mbështetje dhe solidaritet me gratë që përballen me kancerin e gjirit, si dhe të kontribuojë në rritjen e vetëdijes për rëndësinë e kontrolleve të rregullta dhe diagnostikimit të hershëm.
Në fjalët e tyre, Kryetari i Komunës së Malishevës, Ekrem Kastrati, Drejtori i QKMF-së, Dardan Bytyçi, dhe folësit tjerë, dhanë mesazhe të qartë se: kujdesi për shëndetin, informimi dhe zbulimi i hershëm mund të shpëtojnë jetë.

[bookmark: _Hlk243562004]Komisioni për Performancën Komunale diskutoi aktivitetet dhe dokumentet  për vitin 2026
Malishevë, 22 tetor
[image: ]
Komisioni për Performancën Komunale në Komunën e Malishevës mbajti mbledhjen e radhës për vitin 2026, të drejtuar nga nënkryetari i Komunës së Malishevës, Vesel Krasniqi.
Gjatë mbledhjes u diskutua për ecurinë e punës në secilën fushë të performancës komunale, me theks të veçantë në përmbylljen e aktiviteteve deri në fund të vitit dhe arritjen e rezultateve konkrete nga drejtoritë dhe sektorët përkatës të komunës.
Nënkryetari Vesel Krasniqi kërkoi që të gjitha drejtoritë dhe sektorët të angazhohen maksimalisht për përmbushjen e detyrave dhe objektivave të përcaktuara, në mënyrë që procesi i raportimit për performancën komunale të përmbyllet me rezultate sa më të mira.
Po ashtu, ai kërkoi nga koordinatori i Performancës Komunale, Arsim Morina, që të evidentojë dhe të listojë vështirësitë me të cilat përballen drejtoritë dhe sektorët gjatë këtij procesi, veçanërisht sa i përket barrës administrative dhe problemeve që lidhen me funksionimin e sistemit të performancës në nivel qendror.
[image: ]

Në këtë kontekst, u theksuan edhe vështirësitë që shkaktohen nga vonesat në pranimin e dokumenteve dhe informatave përkatëse nga niveli qendror, të cilat në disa raste arrijnë në periudhën kur afati i raportimit është drejt përmbylljes ose tashmë ka përfunduar.
Qëllimi i këtij angazhimi është identifikimi i pengesave dhe adresimi i tyre, me synimin që procesi i vlerësimit dhe raportimit të performancës komunale të zhvillohet në mënyrë sa më efikase dhe që Komuna









Përkujtohet dëshmori i kombit Ali Murat Paçarizi, në 28-vjetorin e rënies
Malishevë, 27 tetor[image: ]
 
Sot u përkujtua dëshmori i kombit, Ali Murat Paçarizi, i cili ra në altarin e lirisë më 27 tetor 1998, në Dragobil. Ai ishte dëshmori i parë i Ushtrisë Çlirimtare të Kosovës (UÇK) nga ky fshat dhe ra pas luftimeve të pandërprera që u zhvilluan në Dragobil dhe rrethinë, në një periudhë të rëndësishme të luftës çlirimtare.
Në 28 vjetorin e rënies së tij, u bënë homazhe dhe nderime pranë lapidarit në Dragobil, si dhe në Varrezat e Dëshmorëve në Malishevë. Në ceremoninë përkujtimore morën pjesë familjarë të dëshmorit, kryetari i Komunës së Malishevës, Ekrem Kastrati, me bashkëpunëtorë, përfaqësues të Organizatës së Veteranëve të Luftës së UÇK-së në Malishevë, të Shoqatës së Familjeve të Dëshmorëve, veteranë, bashkëluftëtarë të Aliut dhe qytetarë të tjerë.
Gjatë fjalimeve përkujtimore, kryetari i Komunës së Malishevës, Ekrem Kastrati, dhe përfaqësuesi i OVL-së së UÇK-së në Malishevë, Metush Kryeziu, vlerësuan veprën dhe sakrificën e dëshmorit Ali Murat Paçarizi, si dhe të gjithë dëshmorëve të kombit. Ata theksuan se Aliu, ndonëse në moshë të re, iu bashkua radhëve të luftës çlirimtare dhe sakrifikoi jetën për lirinë e vendit.
Një vëmendje e veçantë iu kushtua edhe kontributit të Dragobilit gjatë luftës së viteve 1998-1999. Ky fshat dhe rrethina e tij u bënë pjesë e zhvillimeve të rëndësishme të luftës çlirimtare, duke përjetuar luftime të vazhdueshme dhe duke dhënë kontribut në përpjekjet për lirinë e Kosovës. Rënia e Ali Murat Paçarizit, më 27 tetor 1998, mbetet një nga ngjarjet e rëndësishme të kujtesës historike të Dragobilit dhe dëshmi e sakrificës së banorëve të këtij fshati dhe fshatrave përreth gjatë luftës.
Në fjalën e tij, kryetari Kastrati theksoi se përkujtimi dhe nderimi i dëshmorëve është obligim institucional dhe shoqëror, duke riafirmuar përkushtimin e Komunës së Malishevës për ruajtjen e kujtesës për luftën çlirimtare dhe sakrificën e atyre që dhanë jetën për lirinë e vendit.
“ Nderimi për dëshmorët është obligim i yni si institucion. Prandaj, Komuna e Malishevës do të vazhdojë t’i nderojë dhe respektojë dëshmorët e kombit, sepse falë gjakut, veprës dhe sakrificës së tyre, ne sot jemi të lirë të punojmë, të ndërtojmë dhe ta zhvillojmë vendin, por edhe t’i përkujtojmë dëshmorët dhe gjithë sakrificën sublime të Ushtrisë Çlirimtare të Kosovës”, tha ndër të tjera kryetari Kastrati.
Përkujtimet e tilla, si ky përkujtim sot për Ali Murat Paçarizin,  shërbejnë edhe si thirrje për ruajtjen e kujtesës historike dhe përcjelljen te brezat e rinj të historisë së luftës çlirimtare.











Kryetari Kastrati: Bashkëpunimi ndërinstitucional, kyç në luftimin e dhunës në familje
Malishevë, 29 tetor
[image: ]
Kryetari i Komunës së Malishevës, Ekrem Kastrati, ka zhvilluar një takim me anëtarët e Mekanizmit Lokal Kundër Dhunës në Familje gjatë një vizite në Drejtorinë për Shëndetësi dhe Mirëqenie Sociale (DSHMS).
Në takim morën pjesë përfaqësues të institucioneve përgjegjëse për trajtimin dhe parandalimin e rasteve të dhunës në familje, përfshirë Policinë e Kosovës në Malishevë, DSHMS-në, Qendrën për Punë Sociale (QPS), Qendrën Kryesore të Mjekësisë Familjare (QKMF), Zyrën për Barazi Gjinore dhe Zyrën për Ndihmë Juridike Falas.
Gjatë diskutimeve u theksua rëndësia e bashkëpunimit dhe koordinimit ndërinstitucional në parandalimin dhe trajtimin e rasteve të dhunës në familje, mbrojtjen e viktimave dhe ofrimin e mbështetjes së nevojshme për personat e prekur nga dhuna.
Me këtë rast, kryetari Ekrem Kastrati vlerësoi angazhimin e institucioneve pjesëmarrëse dhe theksoi se reagimi i shpejtë, bashkëpunimi i vazhdueshëm dhe përgjegjësia institucionale janë faktorë thelbësorë për parandalimin e dhunës dhe garantimin e sigurisë së qytetarëve.
Komuna e Malishevës mbetet e përkushtuar në forcimin e mekanizmave të bashkëpunimit ndërinstitucional dhe në mbështetjen e iniciativave që kontribuojnë në mbrojtjen e viktimave dhe krijimin e një mjedisi më të sigurt për të gjithë qytetarët.

U mbajt mbledhja  e -VII- (shtatë) e rregullt  e Kuvendit të Komunës së Malishevës pér vitin 2026. 
Malishevë, 30 tetor
Mbledhja e shtatë e KK të Malishevës u drejtua nga Kryesuesi, Fatmir Ademaj, mbledhja filloi me disa shqetësime të  ngritura nga asamblistët për  pikën jashtë rendit të ditës, më pas u debatua dhe u miratua rendi i punës për këtë mbledhje me një ndryshim për plotësimin e një anëtari për komisionin komunal për takimet në zgjedhjet e kryesive të fshatrave. Dhe në fund u miratua ky rend i punës, ku u diskutua për sëcilën pikë,  si dhe u miratuan ato pika të cilat duhet miratuar  e disa vetëm për t’u shqyrtuar. Shqyrtimi dhe miratimi i procesverbalit te mbledhjes se giashte te rregullt e mbajtur me date: 29.09.2026, dhe procesverbalit te mbledhjes se pare urgjente e mbajtur me date 30.092026.Shqyrtimi dhe miratimi i kerkesés date: 14.10.2026, e parashtruar nga Kryetari i Komunes Malishevés, Pér rishqyrtimin e vendimit nr. 02/31 per miratimin e Rregullores per tarifa, taksa dhe ngarkesa komunale.Shqyrtimi dhe miratimi i kerkesés nr.Ol/1725 date: 14.10.2026, e parashtruar nga Kryetari i Komunes se Malishevés, per rishqyrtimin e vendimit nr. 02/296 date: 13.10.2026, per harmonizimin e statusit te Monumentit te Natyres, Rrjedha e Lumit Mirusha me Ligjin per Mbrojtjen e Natyres. Shqyrtimi dhe miratimi i draft-Rregullores nr.02/273 date:31.05.2023 per Menaxhimin e mbeturinave né territorin e Komunés sé Malishevés.  Rishqyrtimi i vendimit nr.02/157 daté:01.06.2026, sipas shkresés sé MAPLrsé nr.0- 375/1 daté:08.06.2026. Shqyrtimi i Raportit te te hyrave dhe shpenzimeve janar-shtator 2026. Shqyrtimi i Raportit te janar-shtator 2026 i Drejtorise per Bujqesi, Pylltari dhe Zhvillim Rural.  Shqyrtimi dhe miratimi i kérkesés nr.5789 date: 13.10.2026 e parashtruar nga "Hidroregiioni Jugor" SH.A, Pér shpronésim té pronés private Pér rritjen e kapaciteteve akumuluese té ujit-rezervari i ri ne Banje. Shqyrtimi dhe miratimi i kerkesés nr.02/110 daté:10.04.2026. Shqyrtimi dhe miratimi i kérkesés nr.02/109 daté:29.04.2025. Té ndryshme.

